
NARVA  LINNAVALITSUS

PROTOKOLLILINE   OTSUS
        Narva






              18.11.2009.a  nr  

Jõesuu tänav lõik 7, Jõesuu tänav lõik 8,

Jõesuu tänav lõik 9 ja Jõesuu tänav lõik 10

maaüksuste munitsipaalomandisse taotlemine ja 
maaüksustele katastriüksuse sihtotstarbe määramine 
Narva Linnavalitsus otsustab:

1. Taotleda Narva Linnavolikogus otsuse “ Jõesuu tänav lõik 7, Jõesuu tänav lõik 8, Jõesuu tänav lõik 9, Jõesuu tänav lõik 10 maaüksuste munitsipaalomandisse taotlemine ja maaüksustele katastriüksuse sihtotstarbe määramine” vastuvõtmist vastavalt esitatud otsuse eelnõule.
2. Volitada Arhitektuuri ja Linnaplaneerimise Ameti peaarhitekti direktori asetäitja Peeter Tambut nimetatud küsimust volikogus ette kandma.
     Tarmo Tammiste
                        

     Linnapea                                                        Ants Liimets

                                                                            Linnasekretär                                                                      

Eelnõu

OTSUS
Narva     







      11.2009.a  nr  

Jõesuu tänav lõik 7, Jõesuu tänav lõik 8,

Jõesuu tänav lõik 9 ja Jõesuu tänav lõik 10

maaüksuste munitsipaalomandisse taotlemine ja 
maaüksustele katastriüksuse sihtotstarbe määramine 
1. Asjaolud ja menetluse käik. 
Taotletavatel maaüksustel asuvad tänavarajatised, mis on 11.12.1992.a Riigivara munitsipaalomandisse andmise aktiga nr 17/504 üle antud Narva linnale. Narva Linnavolikogu 23.12.2005.a otsuse nr 235 alusel on linna tänavarajatised võetud kohalike teede ja tänavate nimekirja. 

Ida-Viru maavanema poolt on kooskõlastatud maaüksuste Jõesuu tänav lõik 7, Jõesuu tänav lõik 8, Jõesuu tänav lõik 9, Jõesuu tänav lõik 10 piirid ja pindalad.
Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 4 punktile 3 on vaja määrata munitsipaalomandisse taotletavatele maaüksustele katastriüksuse sihtotstarve. „Katastriüksuse sihtotstarvete liigid ja nende määramise korra” § 6 punkti 5 kohaselt transpordimaa on liiklemiseks ja transpordiks kasutatav maa. 

Maaüksused taotletakse munitsipaalomandisse Linnavolikogu otsuse alusel Narva linnale kuuluva ehitise teenindamiseks vajaliku maana.

2.Õiguslikud alused.
Kohaliku omavalitsuse korralduse seaduse § 22 lõike 1 punkt 37, Maareformi seaduse § 25 lõike 1, 
§ 28 lõike 1 punkt 1, Teeseaduse § 3, Maakatastriseaduse § 18 lõike 6, Narva Linnavolikogu 28.11.2001.a määrus nr 92/49 „Narva linna 1986.a aasta generaalplaani tühistamine ja linna üldplaneeringu kehtestamine”, Vabariigi Valitsuse 23.10.2008.a määrus nr 155 „Katastriüksuse sihtotstarvete liigid ja nende määramise kord”, Vabariigi Valitsuse 02.06.2006.a määrus nr 133 “Maa munitsipaalomandisse andmise kord”. 

3. Otsus.
3.1. Taotleda Narva linna munitsipaalomandisse järgmised maaüksused: 

   3.1.1. Jõesuu tänav lõik 7 (lisa 1), ligikaudse pindalaga 11 000 m2;

   3.1.2. Jõesuu tänav lõik 8 (lisa 2), ligikaudse pindalaga 10 250 m2; 
   3.1.3. Jõesuu tänav lõik 9 (lisa 3), ligikaudse pindalaga 11 200 m2;
   3.1.4. Jõesuu tänav lõik 10 (lisa 4), ligikaudse pindalaga 10 800 m2;

3.2. Määrata punktis 3.1.nimetatud maaüksustele katastriüksuse sihtotstarbeks transpordimaa (007; L)

4.Rakendussätted.
4.1. Otsust on võimalik vaidlustada Tartu Halduskohtu Jõhvi Kohtumajas 30 päeva jooksul arvates korralduse teatavakstegemisest.

4.2. Otsus jõustub teatavakstegemisest.

Mihhail Stalnuhhin

Linnavolikogu esimees
